CELEX: 22009D0159
Language: lt
Date: 1259884800000
Title: 2009 m. gruodžio 4 d. EEE jungtinio komiteto sprendimas Nr. 159/2009, kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis, ir 37 protokolas

11.3.2010   
            
            
               LT
            
            
               Europos Sąjungos oficialusis leidinys
            
            
               L 62/65
            
         EEE JUNGTINIO KOMITETO SPRENDIMAS
   Nr. 159/2009
   2009 m. gruodžio 4 d.
   kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis, ir 37 protokolas
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 86, 98 ir 101 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2009 m. liepos 3 d. EEE jungtinio komiteto sprendimu Nr. 94/2009 (1).
            
         
               (2)
            
            
               Susitarimo 37 protokolas buvo iš dalies pakeistas 2009 m. liepos 3 d. EEE jungtinio komiteto sprendimu Nr. 94/2009 (2).
            
         
               (3)
            
            
               Tikslinga išplėsti Susitarimo Susitariančiųjų šalių bendradarbiavimą įtraukiant 2009 m. balandžio 20 d. Komisijos sprendimą 2009/334/EB, kuriuo sudaroma Europos GNSS sistemų saugumo ekspertų grupė (3).
            
         
               (4)
            
            
               Todėl Susitarimo 31 protokolą reikėtų iš dalies pakeisti, kad šis platesnis bendradarbiavimas galėtų vykti.
            
         
               (5)
            
            
               Tam, kad Susitarimas tinkamai veiktų, reikia išplėsti Susitarimo 37 protokolą įtraukiant Sprendimu 2009/334/EB įkurtą Europos GNSS sistemų saugumo ekspertų grupę, o 31 protokolas turi būti iš dalies pakeistas siekiant tiksliai nustatyti dalyvavimo šioje grupėje tvarką,
            
         NUSPRENDĖ:
   1 straipsnis
   31 protokolo 1 straipsnio (Moksliniai tyrimai ir technologinė plėtra) 8a dalis iš dalies keičiama taip:
   
               1.
            
            
               d ir e adaptacijos atitinkamai pernumeruojamos e ir f adaptacijomis.
            
         
               2.
            
            
               Po c adaptacijos įterpiama nauja d adaptacija:
               
                           „d)
                        
                        
                           ELPA valstybių dalyvavimo pagal šio Susitarimo 101 straipsnį tvarka:
                           
                                        
                                    
                                    
                                       Pagal Komisijos sprendimo 2009/334/EB (4) 4 straipsnį kiekviena ELPA valstybė gali paskirti po vieną asmenį, kuris kaip visavertis narys dalyvautų Europos GNSS sistemų saugumo ekspertų grupės (Europos GNSS sistemų saugumo tarybos) susitikimuose.
                                    
                                 
                                        
                                    
                                    
                                       Europos Komisija tinkamu laiku dalyviams praneša apie grupės posėdžių datą ir perduoda atitinkamus dokumentus.
                                    
                                 
                     
         2 straipsnis
   Į Susitarimo 37 protokolą (kuriame pateikiamas 101 straipsnyje nurodytas sąrašas) įterpiamas šis punktas:
   
               „32.
            
            
               Europos GNSS sistemų saugumo taryba (Komisijos sprendimas 2009/334/EB).“
            
         3 straipsnis
   Šis sprendimas įsigalioja kitą dieną po paskutinio pranešimo perdavimo EEE jungtiniam komitetui pagal Susitarimo 103 straipsnio 1 dalį (5).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2009 m. gruodžio 4 d.
      
         
            EEE jungtinio komiteto vardu
         
         
            Pirmininkė
         
         Oda Helen SLETNES
      
   
   
      (1)  OL L 277, 2009 10 22, p. 50.
   
      (2)  Žr. 1 išnašą.
   
      (3)  OL L 101, 2009 4 21, p. 22.
   
      (4)  2009 m. balandžio 20 d. Komisijos sprendimas 2009/334/EB (OL L 101, 2009 4 21, p. 22).“
   
      (5)  Konstitucinių reikalavimų nenurodyta.